Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: 26/1999. (IX. 8.) AB határozat ABH 1999, 265, 271.;
Paragraph Index: 689

15. §-ával a Tpvt.-be 93/A. §-ként beiktatandó rendelkezésekben szabályozott eljárás alkotmánysértõ, mert több szempontból nem felel meg az Alkotmány 57. § (1) bekezdése szerinti tisztességes eljárás követelményeinek. 2.1. Az indítványban támadott rendelkezés alapján a gazdasági társaság vezetõ tisztségviselõjével szemben a GVH, illetve a bíróság az alkalmazandó szankcióról végleges döntést hoz, amelyben kettõ évre eltiltja a tisztség betöltésétõl. Ez a döntés a gazdasági társasággal szemben már jogerõsen lezárt versenyhivatali eljáráshoz kapcsolódik. Az alkalmazandó szankció eredményében, súlyában, jellegében hasonlatos a büntetõ anyagi jogban meghatározott foglalkozástól eltiltás mellékbüntetéshez, illetve a fegyelmi-etikai eljárásban alkalmazható, a foglalkozás gyakorlásával kapcsolatos jogok idõleges elvesztésével járó jogkövetkezményekhez. Súlyát, az érintettekre gyakorolt direkt hatását tekintve tehát ez a jogkövetkezmény olyan, hogy a megállapításához vezetõ eljárásra ki kell terjednie az eljárás minõségét meghatározó tisztességes eljárás követelményeinek. Ez azonban a vizsgált szabályozás szerint nem érvényesül. Az alkotmányossági vizsgálat szempontjából lényeges körülmény, hogy a társasággal szemben a piaci kapcsolatok megzavarása, a piaci árverseny szándékos torzítása, a fogyasztók választási szabadságát indokolatlanul korlátozó üzleti módszerek alkalmazása miatt indított eljárás nem a vezetõ tisztségviselõk felelõsségének tisztázását célozza; annak során ilyen irányú bizonyítás nem folyik. A 239/B/2005. AB határozat – más összefüggésben, de általános érvénnyel kimondta, hogy – a GVH által alkalmazott bírság a társaság jogellenes magatartásához fûzõdõ jogkövetkezmény, amelynek kiszabásakor a jogsértõ magatar- 2009/22. szám tással szembeni hatékony fellépés a fõ szempont (ABH 2007, 1850, 1853.). Ez a megállapítás jelen ügyben is irányadó. A vezetõ tisztségviselõkkel szemben egységesen és automatikusan alkalmazandó jogkövetkezmény ugyanakkor arra a következtetésre épül, hogy a társasággal szemben megállapított súlyos versenyjogi jogszabálysértés elkövetéséért szükségképpen egyénileg is felelõs. Az ezzel kapcsolatos végzés meghozatalakor a GVH-t mérlegelési jogkör nem illeti meg sem a szankció alkalmazása, sem az eltiltás idõtartama tekintetében [vö. 93/A. § (1) bekezdés,

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes